สวัสดีค่ะขออนุญาตถามเกี่ยวกับความเร่งด่วนในการพาผู้ป่วยสูงอายุ ติดเตียง ไปพบแพทย์ค่ะ ผู้ป่วยอายุ 72 ปี โรคหลอดเลือดสมอง นอนติดเตียง เจาะคอ สวนปัสสาวะทิ้งทุก 12 ช.ม. (มีโรคความดันสูงอย่างเดียวค่ะ) ได้รับยาฉีดละลายลิ่มเลือดที่หน้าท้องทุก 12 ช.ม.ค่ะแม่โพรงเลือดดำสมองอุดตันทำให้ได้รับการผ่าตัดสมองด้านขวาออกไป 70% ทำให้แขนขาขวาอ่อนแรงมาก แขนขาซ้ายขยับไม่ได้ค่ะ รู้สึกตัว สามารถโต้ตอบได้โดยการพยักหน้าค่ะขออนุญาตถามคุณถึงเกณฑ์ และ ความเร่งด่วนในการพาผู้ป่วย ไปพบแพทย์ในกรณีเป็นไข้ค่ะ1 กรณีมีไข้ = 38.0 c และทานยาลดไข้และเช็ดตัวแล้ว 4 ช.ม.ไข้ขึ้นซ้ำ 38.0 c1.1 กรณี มีไข้ 38 อย่างเดียว, v/s อย่างอื่นปกติค่ะ.......ความเร่งด่วน : ถ้าเป็นกลางดึก ควรพาไปห้องฉุกเฉินเลย หรือ ให้รอเช้าก่อนได้หรือไม่คะ? หรือ ให้ยา เช็ดตัวไปเรื่อยๆ รอดูอาการอีกไปก่อนจนกว่าจะมี v/s อย่างอื่นผิดปกติ แล้วค่อยพาไป... หรือไม่ อย่างไรคะ? เป็นต้นค่ะ1.2 กรณี ไข้ 38, เสมหะเยอะ เหนื่อย, O2 Sat < 90, v/s อย่างอื่นปกติค่ะ1.3 กรณี ไข้ 38, หนาวสั่นมาก ทั้งสองครั้ง, v/s อย่างอื่นปกติค่ะขอบมากค่ะหมายเหตุ : ได้อ่านบทความหลายๆบทเกี่ยวกับเรื่องไข้ใน Internet แต่เนื่องจากแม่เป็นคนไข้นอนติดเตียง เลยไม่แน่ใจว่าเกณฑ์จะเหมือน หรือ ต่างจากคนไข้ปกติหรือไม่ อย่างไรค่ะ และ ขออภัยถ้าเป็นการถามซ้ำ หรือ หาบทความที่เกี่ยวข้องโดยตรงไม่เจอค่ะ
สวัสดีคะ ปัจจุบัน ประเทศไทยกำลังก้าวเข้าสู่สังคมผู้สูงอายุค่ะ ซึ่งเป็นเรื่องใหม่ ที่วงการแพทย์เริ่มมีความตระหนักมากขึ้นค่ะเนื่องจากผู้สูงอายุ อาจจะมีโรคประจำตัวมาก และมีการใช้ยามาก ทำให้อาจจะมีปัญหาทั้งภาวะแทรกซ้อนจากตัวโรค การใช้ยาได้ค่ะ นอกจากนี้ยังมีปัญหาทางจิตใจ และปัญหาเรื่องการเคลื่อนไหว การหกล้มตามมาค่ะเรียนอย่างนี้ค่ะ ปรกติในผู้สูงอายุ เรื่องไข้ อาจจะไม่ชัดเจนค่ะ แต่มักจะมาด้วยเรื่องซึมลง ถ้าซึมต้องคิดถึงเรื่องการติดเชื้อก่อนค่ะ ซึ่งในกรณีของแม่ ถ้ายิ่งมีไข้สูงอาจจะมีความผิดปรกติชัดเจนค่ะซึ่งสาเหตุ อาจจะเกิดจากการติดเชื้อทางเดินปัสสาวะ เนื่องจากต้องสวมปัสสาวะการติดเชื้อทางเดินหายใจ อาจจะเกิดจากการสำลักการติดเชื้อผิวหนัง ถ้ามีเรื่องแผลกดทับค่ะดังนั้นควรจะรีบพาไปพบแพทย์ทันทีค่ะ เป็นภาวะฉุกเฉินค่ะ เนื่องจากผู้สูงอายุ ถ้าเจ็บป่วยจะเป็นมากกว่าคนวัยอื่นๆ ค่ะ